РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 01.04.2022 г. 

Днес, 01.04.2022 г. /петък/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ, и техническият сътрудник Мариана Георгиева. 

1. ОТНОСНО: Приложимата нормативна уредба при уреждане на трудовите правоотношения със съдебните служители от подлежащите на закриване прокуратури, в съответствие с решение на Пленума на ВСС по Протокол № 7/17.02.2022 г. и определяне на броя и видовете длъжности за съдебни служители в окръжните и районните прокуратури със седалища гр. София и София-област, считано от 01.06.2022 г.
С решение по Протокол № 18/26.04.2017 г., Прокурорската колегия на Висшия съдебен съвет прие унифициран модел за оптимизиране на районните прокуратури по чл. 30, ал. 2, т. 7 ЗСВ, който предвижда всички районни прокуратури в една окръжна зона да се обединят в една единствена районна прокуратура със седалище в областния град, като на тяхно място се разкрият териториални отделения. 
Впоследствие, поетапно, всички районни прокуратури извън областните градове (с изключение на прокуратурите със седалище в гр.София и София - област) бяха трансформирани в териториални отделения. 
На свое заседание, проведено на 07.10.2020 г. (Протокол № 35/07.10.2020 г.), Прокурорската колегия на ВСС взе решение за прилагане на диференциран подход при оптимизиране структурата на районните прокуратури със седалища в град София и София-област.
С решение по Протокол № 18/26.04.2017 г. Прокурорската колегия прие, че „Териториално отделение“, по смисъла на чл. 30, ал. 2, т. 7 от Закона за съдебната власт, е разкрито от Пленума на Висшия съдебен съвет в дадено населено място звено в структурата на съответната районна прокуратура с прокурори и специализирана администрация за изпълнение на функциите на територията на съответния на районната прокуратура съдебен район. 
С оглед на това принципно становище функциите на служителите от общата администрация в закриваните с решение на Пленума на ВСС районни прокуратури на мястото, на които се разкриват териториални отделения, преминават към обема на дейност на общите администрации в окръжните и районните прокуратури, съгласно Правилника за администрацията на Прокуратурата на Република България. Дейностите, включени в направление „финансово - стопанска дейност“ се осъществяват от общата администрация на ОП-София, а дейностите по останалите направления, включени във функционалната компетентност на общата администрация преминават към служителите на общата администрация от районната прокуратура, към която е разкрито териториално отделение. 
Необходимостта от евентуално увеличаване на щата и видовете длъжности на съдебните служители от общата администрация на ОП-София и районните прокуратури в градовете Ботевград, Елин Пелин, Костинброд и Самоков следва да се преценява от Прокурорската колегия конкретно за всяка прокуратура, съобразно щатните длъжности на магистратите и служителите от специализираната администрация след оптимизирането на структурата на районните прокуратури, в съответствие с решение на Пленума на ВСС по Протокол № 7/17.02.2022 г., и прогнозното увеличение на обема на дейностите по направленията на общата администрация. 
По предложение на Комисия „Съдебна администрация“, с решение по Протокол № 32/03.12.2018 г., Прокурорската колегия прие за приложима при уреждане на трудовите правоотношения със съдебните служители в администрациите на прокуратурите, в чиито район бяха разкрити териториални отделения, считано от 01.01.2019 г., хипотезата на чл. 123, ал. 1, т. 3 и т. 7 от Кодекса на труда.
По предложение на Комисия „Съдебна администрация“, с решения по Протокол № 39/11.12.2019 г. и № 42/25.11.2020 г., Прокурорската колегия приложи смесен подход при уреждане на трудовите правоотношения със съдебните служители в администрациите на прокуратурите, в чиито район бяха разкрити териториални отделения, считано съответно от 01.01.2020 г. и 01.01.2021 г., както следва:
- за съдебните служители от общата администрация – прекратяване на основание чл. 328, ал. 1, т. 2, пр. 1 от Кодекса на труда, поради закриване на част от предприятието,
- за съдебните служители от специализираната администрация - реорганизация на дейностите, по смисъла на чл. 123, ал. 1, т. 7 от Кодекса на труда.
Предстоящото закриване на 5 районни прокуратури, в съответствие с решение на Пленума на ВСС по Протокол № 7/17.02.2022 г., отново налага използване на смесен подход при уреждане на трудовите правоотношения със съдебните служители. 
Преминаването на включените във функционалната компетентност на общата администрация дейности по направление „финансово - стопанска дейност“ от закриваните прокуратури към администрацията на ОП-София, съгласно чл. 57 от ПАПРБ, и на останалите дейности - към администрациите на районните прокуратури, към които се разкриват ТО, налага трудовите правоотношения със съдебните служители от общите администрации и служителите на ръководни длъжности от закриваните прокуратури да бъдат прекратени, на основание чл. 328, ал. 1, т. 2, пр. 1 от Кодекса на труда /закриване на част от предприятието/.
Що се отнася до функциите, изпълнявани от съдебните служители от специализираната администрация на закриваните прокуратури, следва да се има предвид, че осъществяването им ще продължи и в новосъздадените териториални отделения, поради което трудовите им правоотношения следва да бъдат запазени, а спрямо тях да се приложи хипотезата на чл. 123, ал. 1, т. 7 от Кодекса на труда, която най-пълно съответства на характера на правоприемството, което настъпва в резултат на окрупняването на районните прокуратури.

Предвид изложеното,

КОМИСИЯ „СЪДЕБНА АДМИНИСТРАЦИЯ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
РЕШИ:

1.	ВНАСЯ в Прокурорска колегия на ВСС предложение за прилагане на смесен подход при уреждане на трудовите правоотношения на съдебните служители от закриваните прокуратури:
- за съдебните служители от общата администрация и за служителите на ръководни длъжности, същите да бъдат прекратени, поради закриване на част от предприятието /чл. 328, ал. 1, т. 2, пр. 1 КТ/
- за съдебните служители от специализираната администрация да се приложи реорганизация на дейностите по смисъла на чл. 123, ал. 1, т. 7 от КТ.

2.	ИЗПРАЩА на главния прокурор за съгласуване, на основание чл. 30, ал. 5, т. 8 от Закона за съдебната власт, предложението на комисия „Съдебна администрация“ към Прокурорската колегия на ВСС за броя и видовете длъжности на съдебните служители в администрациите на окръжните прокуратури и районните прокуратури, в чиито район предстои да бъдат разкрити териториални отделения, считано от 01.06.2022 г.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:
 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

I.	УКАЗВА на административните ръководители на закриваните прокуратури в градовете Етрополе, Пирдоп, Своге, Сливница и Ихтиман да уредят трудовите правоотношения със съдебни служители в тези прокуратури, съобразно разпоредбата на чл. 123, ал. 1, т. 7 от КТ по отношение на съдебните служители от специализираната администрация и съобразно разпоредбата на чл. 328, ал. 1 т. 2, предл. 1-во от КТ по отношение на служителите на ръководни длъжности и служителите от общата администрация.
II. СЪКРАЩАВА щатни бройки за съдебни служители разпределени по прокуратури, както следва:
1. Районна прокуратура – Етрополе:
1.1. Главен специалист-административна дейност – 1 щ. бр.
2. Районна прокуратура – Пирдоп:
2.1. Административен секретар – 1 щ. бр.
2.2. Главен счетоводител – 1 щ. бр.
2.3. Чистач – 0,5 щ. бр.
3. Районна прокуратура – Своге:
3.1. Главен счетоводител – 1 щ. бр.
3.2. Чистач – 0,5 щ. бр.
4. Районна прокуратура – Сливница:
4.1. Административен секретар – 1 щ. бр.
4.2. Главен счетоводител – 1 щ. бр.
4.3. Главен специалист-административна дейност – 1 щ. бр.
5. Районна прокуратура – Ихтиман:
5.1. Административен секретар – 1 щ. бр.
5.2. Главен специалист-административна дейност – 1 щ. бр.
5.3. Старши специалист-счетоводител – 1 щ. бр.
5.4. Пазач – 1 щ. бр.
5.5. Чистач – 0,5 щ. бр.

III. Щатни бройки за съдебни служители по отношение на които следва да се приложи разпоредбата на чл. 123, ал. 1, т.7  от КТ, разпределени по прокуратури, както следва:
1. Районна прокуратура – Етрополе:
1.1. Съдебен секретар – 1 щ. бр.
1.2. Съдебен деловодител – 1 щ. бр.
1.3 Призовкар – 1 щ. бр.
2. Районна прокуратура – Пирдоп:
2.1. Съдебен секретар – 1 щ. бр.
2.2. Съдебен деловодител – 2 щ. бр.
3. Районна прокуратура – Своге:
3.1. Завеждащ служба – 1 щ. бр.
3.2. Съдебен деловодител – 3 щ. бр.
4. Районна прокуратура – Сливница:
4.1. Съдебен деловодител – 2 щ. бр.
4.2. Съдебен секретар – 1 щ. бр.
4.3. Призовкар, той и чистач – 1 щ. бр.
5. Районна прокуратура – Ихтиман:
5.1. Съдебен деловодител – 2 щ. бр.

IV. ОПРЕДЕЛЯ на основание чл. 30, ал. 5, т. 8 от Закона за съдебната власт броя и видовете длъжности за съдебни служители в прокуратурите, включени в четвъртия етап на оптимизиране на структурата на районните прокуратури, съобразно решение на Пленума на ВСС по Протокол № 7/17.02.2022 г., считано от 01.06.2022 г., както следва:

1. Окръжна прокуратура – София:
Съдебен администратор – 1 щ.бр.
Административен секретар – 1 щ. бр. 
Ръководител сектор – 1 щ. бр. 
Главен счетоводител – 1 щ. бр.
Главен специалист-счетоводител – 2 щ. бр.
Експерт, обществени поръчки – 1 щ. бр.
Главен специалист – човешки ресурси – 1 щ. бр.
Главен специалист – домакин – 2 щ. бр.
Системен администратор – 2 щ. бр.
Шофьор – призовкар – 5 щ. бр.
Куриер – 1 щ. бр.
Чистач – 2 щ. бр.
Служител по сигурността на информацията – 1 щ. бр.
Старши специалист – класифицирана информация – 1 щ. бр.
Прокурорски помощник – 2 щ. бр. 
Призовкар – 1 щ. бр.
Завеждащ служба – 3 щ. бр.
Съдебен деловодител – 19 щ. бр.

2. Районна прокуратура – Ботевград:
Административен секретар – 1 щ. бр. 
Старши специалист-счетоводител – 1  щ. бр.
Главен специалист – човешки ресурси – 1 щ. бр.
Шофьор – призовкар – 1 щ. бр.
Чистач – 1 щ. бр.
Съдебен деловодител – 4 щ. бр.
Съдебен секретар – 3 щ. бр.
Призовкар – 2 щ. бр.

3. Районна прокуратура – Елин Пелин:
Административен секретар – 1 щ. бр. 
Главен счетоводител – 1 щ. бр.
Главен специалист – човешки ресурси – 1 щ. бр.
Шофьор – призовкар – 1 щ. бр.
Чистач – 1 щ. бр.
Съдебен деловодител – 5 щ. бр.
Съдебен секретар – 1 щ. бр.

4. Районна прокуратура – Самоков:
Съдебен администратор – 1 щ. бр. 
Главен счетоводител – 1 щ. бр.
Главен специалист – човешки ресурси – 1 щ. бр.
Шофьор – призовкар – 1 щ. бр.
Пазач – 1 щ. бр.
Чистач – 1 щ. бр.
Съдебен деловодител – 6 щ. бр.
Съдебен секретар – 1 щ. бр.
Призовкар – 0,5 щ. бр.

5. Районна прокуратура – Костинброд:
Административен секретар – 1 щ. бр. 
Главен счетоводител – 1  щ. бр.
Главен специалист – човешки ресурси – 1 щ. бр.
Шофьор – призовкар – 1 щ. бр.
Чистач – 1 щ. бр.
Завеждащ служба – 1 щ. бр.
Съдебен деловодител – 7 щ. бр.
Съдебен секретар – 2 щ. бр.
Призовкар, той и чистач – 1 щ. бр.

V. УКАЗВА на административните на районните прокуратури, включени в четвъртия етап по оптимизиране структурата на районните прокуратури, да бъдат изменени трудовите правоотношения на всички съдебни служители, като за място на работа в допълнителните споразумения да бъде посочен съдебния район на съответната прокуратура, включващ административно-териториалните граници на няколко общини.

ПРЕДСЕДАТЕЛ 
НА КОМИСИЯТА:      
			ГЕРГАНА МУТАФОВА